Yrði fyrsta Four Season hótelið á Norðurlöndum Nýr eigandi Geirsgötu 11 á Miðbakkanum við Reykjavíkurhöfn íhugar að opna þar fimm stjörnu hótel . Þess háttar kallar á breytt skipulag og ef af verður þá verða aðeins nokkuð hundruð metrar á milli fimm stjörnu hótela á hafnarbakkanum . Frá hóteli Four Season í París . Mynd : Four Season Hin 2.600 fermetra vöruskemma við Reykjavíkurhöfn er til leigu en þó ekki til langs tíma . Nýr eigendi hennar , malasíska fyrirtækjasamsteypan Berjaya , hefur nefnilega uppi áform um að reisa á lóðinni fimm stjörnu hótel undir merkjum Four Season . Þetta kemur fram í frétt RÚV . Berjaya Group festi auk þess nýverið kaup á 75 prósent hlut í Icelandairhótelunum sem reka meðal annars nokkur hótel í miðborg Reykjavíkur . Þetta malasíska fyrirtæki , sem leitt er af Vincent Tan , á fjölda hótela í Asíu sem flest eru kennd við móðurfyrirtækið . Auk þess rekur fyrirtækið tvö Four Season hótel í Japan og útibúið í Reykjavík yrði þá það þriðja sem Tan og Berjaya opna í nafni hótelkeðjunnar . Þetta yrði jafnframt fyrsti gististaður Four Season á Norðurlöndum og einn fárra í norðurhluta Evrópu . Áður hefur komið fram að deiliskipulag Reykjavíkurborgar gerir ekki ráð fyrir að fleiri hótel opni á þessum stað í höfuðborginni . Nokkuð hundruð metrum frá lóðinni sem um ræðir er verið að reisa Marriott Edition hótel sem verður fyrsta fimm stjörnu hótelið í Reykjavík . Þar verða hátt í þrjú hundruð herbergi . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is